Forslag til RÅDETS AFGØRELSE om den holdning, som Den Europæiske Union skal indtage i AVS-EU-Ministerrådet til Den Føderale Republik Somalias status i forbindelse med partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater /* COM/2013/0272 final - 2013/0145 (NLE) */





BEGRUNDELSE Den 23. juni 2000 undertegnede medlemmerne af gruppen af stater i Afrika, Vestindien og Stillehavet, i det følgende benævnt "AVS-staterne", på den ene side og Det Europæiske Fællesskab og dets medlemsstater på den anden side en partnerskabsaftale i Cotonou (Benin), i det følgende benævnt "Cotonouaftalen". Den 25. juni 2005 i Luxembourg undertegnede AVS-staterne og Det Europæiske Fællesskab og dets medlemsstater en aftale om ændring af Cotonouaftalen. I overensstemmelse med artikel 93, stk. 3, trådte den ændrede Cotonouaftale i kraft den 1. juli 2008, efter at Det Europæiske Fællesskab og dets medlemsstater og to tredjedele af AVS-staterne havde ratificeret ændringerne. Den 22. juni 2010 i Ouagadougou undertegnede AVS-staterne og Den Europæiske Union en aftale om ændring for anden gang af Cotonouaftalen, som har fundet midlertidig anvendelse siden den 31. oktober 2010. I et brev af 25. februar 2013 sendt til EU's højtstående reprænsentant/næstformand Catherine Ashton og formanden for AVS-EU-Rådet via Generalsekretariatet for Rådet for Den Europæiske Union anmodede Den Føderale Republik Somalias minister for udenrigsanliggender og internationalt samarbejde H.E. Fawzia Yusuf Adam formelt om observatørstatus og efterfølgende tiltrædelse af Cotonouaftalen i overensstemmelse med aftalens artikel 94. Den Europæiske Union bør imødekomme denne anmodning, som skal godkendes ved en formel afgørelse, som AVS-EU-Ministerrådet træffer på sit møde i Bruxelles den 6. og 7. juni 2013. Europa-Parlamentet vil blive underrettet i overensstemmelse med artikel 218, stk. 10, i traktaten om Den Europæiske Unions funktionsmåde. Kommissionen foreslår derfor, at Rådet vedtager vedlagte forslag til EU's holdning til Den Føderale Republik Somalias status i forbindelse med den ændrede Cotonouaftale. 2013/0145 (NLE) Forslag til RÅDETS AFGØRELSE om den holdning, som Den Europæiske Union skal indtage i AVS-EU-Ministerrådet til Den Føderale Republik Somalias status i forbindelse med partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 217, sammenholdt med artikel 218, stk. 9, under henvisning til forslag fra Europa-Kommissionen og ud fra følgende i betragtninger: (1) Partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater undertegnet i Cotonou den 23. juni 2000[1], som ændret første gang i Luxembourg den 25. juni 2005[2], i det følgende benævnt "Cotonouaftalen", trådte i kraft den 1. juli 2008 i overensstemmelse med artikel 93, stk. 3. Cotonouaftalen blev ændret for anden gang i Ouagadougou den 22. juni 2010[3]. Anden ændring af Cotonouaftalen har fundet midlertidig anvendelse siden den 31. oktober 2010[4]. (2) Ifølge artikel 94 i Cotonouaftalen skal enhver anmodning om tiltrædelse, som fremsættes af en stat, indgives til og godkendes af AVS-EU-Ministerrådet. (3) Den 25. februar 2013 indgav Den Føderale Republik Somalia en anmodning om tiltrædelse i overensstemmelse med artikel 94 i Cotonouaftalen. (4) AVS-EU-Ministerråedets godkendelse af Somalias tiltrædelse bør godkendes af Den Europæiske Union, og Den Føderale Republik Somalia bør deponere sin tiltrædelsesakt hos Generalsekretariatet for Rådet for Den Europæiske Union og sekretariatet for AVS-staterne, som er depositarer for aftalen. (5) Den holdning, som EU skal indtage i AVS-EU-Ministerrådet, bør derfor fastlægges — VEDTAGET DENNE AFGØRELSE: Eneste artikel Den holdning, som Den Europæiske Union indtager i AVS-EU-Ministerrådet i spørgsmålet om Den Føderale Republik Somalias anmodning om observatørstatus og efterfølgende tiltrædelse af Cotonouaftalen, som ændret i Luxembourg og i Ouagadougou, er, at anmodningen skal imødekommes på de betingelser, der er opstillet i udkastet til AVS-EU-Ministerrådets afgørelse, som findes som bilag til nærværende afgørelse. Formelle og mindre ændringer af udkastet til AVS-EU-Ministerrådets afgørelse kan foretages efter aftale, uden at det kræver, at denne afgørelse skal ændres. Udfærdiget i Bruxelles, den […]. På Rådets vegne Formand BILAG Udkast til Afgørelse nr. …/…. TRUFFET AF AVS-EU-MINISTERRÅDET den … om Den Føderale Republik Somalias observatørstatus og efterfølgende tiltrædelse af partnerskabsaftalen mellem medlemmerne af gruppen af stater i Afrika, Vestindien og Stillehavet på den ene side og Det Europæiske Fællesskab og dets medlemsstater på den anden side AVS-EU-MINISTERRÅDET HAR — under henvisning til partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater undertegnet i Cotonou den 23. juni 2000[5], som ændret første gang i Luxembourg den 25. juni 2005[6] og som ændret anden gang i Ouagadougou den 22. juni 2010[7], i det følgende benævnt "Cotonouaftalen", særlig artikel 94, under henvisning til AVS-EU-Ministerrådets afgørelse nr. 1/2005 af 8. marts 2005 om vedtagelse af forretningsordenen for AVS-EU-Ministerrådet[8], særlig artikel 8, stk. 2, og ud fra følgende i betragtninger: (1) Cotonouaftalen trådte i kraft den 1. juli 2008 i overensstemmelse med aftalens artikel 93, stk. 3. Den blev ændret første gang i Luxembourg den 25. juni 2005 og anden gang i Ouagadougou den 22. juni 2010. Anden ændring har fundet midlertidig anvendelse siden den 31. oktober 2010[9]. (2) Ifølge artikel 94 i Cotonouaftalen skal enhver anmodning om tiltrædelse, som fremsættes af en stat, indgives til og godkendes af AVS-EU-Ministerrådet. (3) Den 25. februar 2013 indgav Den Føderale Republik Somalia en anmodning om observatørstatus og efterfølgende tiltrædelse i overensstemmelse med artikel 94 i Cotonouaftalen. (4) Den Føderale Republik Somalia bør deponere sin tiltrædelsesakt hos depositarerne for Cotonouaftalen, dvs. Generalsekretariatet for Rådet for Den Europæiske Union og sekretariatet for AVS-staterne — BESTEMT FØLGENDE: Artikel 1 Godkendelse af anmodning om tiltrædelse og observatørstatus Den Føderale Republik Somalias anmodning om at tiltræde partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater undertegnet i Cotonou den 23. juni 2000, som ændret første gang i Luxembourg den 25. juni 2005 og som ændret anden gang i Ouagadougou den 22. juni 2010, godkendes hermed. Den Føderale Republik Somalia deponerer sin tiltrædelsesakt hos depositarerne for aftalen, dvs. Generalsekretariatet for Rådet for Den Europæiske Union og sekretariatet for AVS-staterne. Den Føderale Republik Somalia kan i afventning af tiltrædelsen deltage i Rådets møder som observatør. Artikel 2 Ikrafttrædelse Denne afgørelse træder i kraft på dagen efter vedtagelsen. Udfærdiget i, På AVS-EU-Ministerrådets vegne [1] EFT L 317 af 15.12.2000, s. 3. [2] Aftale om ændring af partnerskabsaftalen mellem medlemmerne af gruppen af stater i Afrika, Vestindien og Stillehavet på den ene side og Det Europæiske Fællesskab og dets medlemsstater på den anden side undertegnet i Cotonou den 23. juni 2000 (EUT L 209 af 11.8.2005, s. 27). [3] Aftale om ændring for anden gang af partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater, undertegnet i Cotonou den 23. juni 2000, som ændret første gang i Luxembourg den 25. juni 2005 (EUT L 287 af 4.11.2010, s. 3). [4] Afgørelse nr. 2/2010 truffet af AVS-EU-Ministerrådet den 21. juni 2010 (EUT L 287 af 4.11.2010, s. 68). [5] EFT L 317 af 15.12.2000, s. 3. [6] Aftale om ændring af partnerskabsaftalen mellem medlemmerne af gruppen af stater i Afrika, Vestindien og Stillehavet på den ene side og Det Europæiske Fællesskab og medlemsstaterne på den anden side undertegnet i Cotonou den 23. juni 2000 (EUT L 209 af 11.8.2005, s. 27). [7] Aftale om ændring for anden gang af partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater, undertegnet i Cotonou den 23. juni 2000, som ændret første gang i Luxembourg den 25. juni 2005 (EUT L 287 af 4.11.2010, s. 3). [8] EUT L 95 af 14.4.2005, s. 44. [9] Afgørelse nr. 2/2010 truffet af AVS-EU-Ministerrådet den 21. juni 2010 (EUT L 287 af 4.11.2010, s. 68).